चरख सैंटर लेई उनें अपना गोह्ड़ देई छोड़ेआ ऐ। हून उनें खद्दर धारण करी लेआ ऐ।’ ओ गला करदे हे, ‘सारी उमर झूठ-जूठ ते बेईमानो च बीती गेई। हून खीरली उमरी च किश पुन्न बी करना चाईदा ऐ।... तसीलदार होर चोआन्नी मिम्बर नेईं बने। चोआन्नी मिम्बर ते सारे बनदे न। तसीलदार होर ‘चार-सौं-टकिया’ मिम्बर बने न। दिक्खेआ नेईं? शिवनाथ बाबू ने रसीद कट्टी दित्ती ते तसीलदार होरें तुरत मान्धाता तमाकू दे पत्तरै बरोबर चार नम्बरी नोट कड्डी दित्ता-खड़-खड़ करदा नोट! हून सोशलिस्ट पार्टी दा चलना मुशकल ऐ। पार्टी च इक बी अमीर आदमी नेईं है। मठ दी कुठिआलन कदूं तोड़ी पार्टी चलाग।’